Postup uchádzača o rigorózne konanie
Uchádzač podá Žiadosť o zaradenie na rigorózne konanie (Smernica č. 2/2015 a 3/2015) na adresu:

Vysoká škola zdravotníctva a sociálnej práce sv. Alžbety
DP bl. Sáry Salkaháziovej
Kósu Schoppera 22

048 01 Rožňava

Spolu so žiadosťou pošlite aj:
Nahlásenie témy rigoróznej práce (príl.č.2 – Smernica č. 2/2015 a 3/2015)
-    osnovu rigoróznej práce
-    ciele rigoróznej práce
-    hypotézy
-    metodiku práce (použité metódy)
-    charakteristiku respondentskej vzorky  a  zoznam literatúry.

Tému rigoróznej práce si volí uchádzač sám, nie sú predpísané okruhy tém.
Do 30 dní od doručenia žiadosti vysoká škola písomne potvrdí akceptáciu (t.j. prijatie), resp. neakceptáciu žiadosti, a uchádzač dostane vyrozumenie o prijatí do rigorózneho konania.

Po doručení prijatia uchádzač pošle na VŠZaSP sv. Alžbety, n.o., DP bl.Sáry Salkaháziovej v Rožňave):

Prihlášku na rigoróznu skúšku spolu s prílohami:
**Prílohy**:

* úradne overená kópia vysokoškolského diplomu
* úradne overené vysvedčenie o štátnej záverečnej skúške, resp. osvedčenie alebo vysvedčenie o štátnej

 skúške

* overený rodný list, overený sobášny list
* životopis
* diplomová práca (stačí priniesť ku skúške)
* zoznam publikovaných prác doložený separátnymi výtlačkami (ak také máte)
* absolvent zahraničnej VŠ doloží overené kópie nostrifikovaných dokladov o ukončení vysokoškolského

 vzdelania v zahraničí a nostrifikačnú doložku, ak sa  nostrifikácia vyžaduje

* potvrdenie o praxi v danom odbore (iba v odbore Ošetrovateľstvo)

Rozsah rigoróznej práce je cca  80 - 100 strán bez príloh.
Od dátumu schválenia témy rigoróznej práce uchádzač do 12 mesiacov odovzdá rigoróznu prácu.

**Rigorózna práca je samostatná práca, pri ktorej  nie je možné si nárokovať  konzultanta.**

**Termíny odovzdania rigoróznych prác sú 31.01. a 31.08. v každom akademickom roku (v odbore Ošetrovateľstvo)**

**Termín odovzdania rigoróznej práce je najneskôr 12 mesiacov od schválenia témy a to k termínom: 10.1.; 10.5. a 10.10 v každom akademickom roku (v odbore Sociálna práca)**

Rigoróznu prácu treba pred odovzdaním vložiť do systému EZP.
Postup je uvedený v „Príručke pre autorov“
V prípade akýchkoľvek problémov pri vkladaní rigoróznej práce do EZP systému kontaktujte pracovníka EZP na telefónnom čísle 0948/267 030  v pracovných dňoch od 9.00 hod. do 12.00 hod.

Uchádzač odovzdá rigoróznu prácu vo dvoch vyhotoveniach  a na CD (1 ks) v jednom súbore PDF formátu. Ďalej treba odovzdať:
- Licenčnú zmluvu o použití školského diela (2x)
- Protokol o kontrole originality (1x)
- Potvrdenie o odovzdaní záverečnej práce (1x)

-Doklad o úhrade poplatku za rigorózne konanie

Výška poplatku za rigorózne konanie je **495,- EUR**. Výška poplatku za vydanie diplomu je **250,- EUR**, za opakovanie vykonania rigoróznej skúšky **99 Eur.** Informácie o poplatkoch získate na stránke VŠZ a SP sv. Alžbety http://www.vssvalzbety.sk/studijne-oddelenie/poplatky/smernica

Rigorózna skúška sa skladá z dvoch častí. Začína obhajobou rigoróznej práce a bezprostredne pokračuje ústnou skúškou.
Pri obhajobe rigoróznej práce sa uchádzač vyjadrí k pripomienkam uvedeným v oponentskom posudku a odpovedá na otázky členov komisie.